rlitschk/wikidir huggingface dataset:
De Gauß-Expeditschoon (1901–1903) weer de eerst düütsch Antarktisexpeditschoon un wurr vun den Polarforscher un Geologieperfesser Erich von Drygalski up dat Schipp Gauß ünnernommen, dat entgegen den allgemeenen Spraakgebruuk „der Gauß“ nömmt wurr. Kapitän vun dat Schipp weer Hans Ruser. Teel vun de Expeditschoon weer dat Utforschen vun dat dormals unbekannt Rebeet süüdlich vun de Kerguelen. De Expeditschoon fung in’ Sömmer 1901 in Kiel an, as de Gauß dor utloopen dee. En lütt Grupp vun Forschers (u. a. Josef Enzensperger, Karl Luyken un Emil Werth) wurr up de Kerguelen statschooneert, wiels de restlich Mann wieder nah Süüden fohren sünd. De Expeditschoon hett up de Insel Heard Statschoon un eerst umfaatend Ünnersöken över de Geologie, Flora un Fauna vun dat Eiland makt. Later hett de Expeditschoon nee Antarktisrebeeden opdeckt, ofschons man för meest 14 Maand in’t Ies fast seet un eerst in’ Februar 1903 weer free keem. Dat nee Rebeet wurr Kaiser-Wilhelm-II.-Land döfft, dat Schipp wurr to’n Naamspatron vun den erloschenen Vulkan Gaußberg. Drygalski weer nah Robert Falcon Scott en vun de eersten Forschers, de in de Antarktis en Fesselballon bruukt hett. In’ November 1903 is de Gauß weer in Kiel vör Anker gahn. Dornah schreev Erich von Drygalski den Bericht över
Kriseninterventschoons-Team (KIT) Een Kriseninterventschoons-Team makt Kriseninterventschoon in'n Rettungsdeenst. KIT is de eenmalige Hölp an Ort un Stä bi een Notfall. Een tweeten Termin is nich vörsehn. Se hölpt bloot eenmal in düsse Akutlaag - denn wiest KIT wieter to anner Bistand (Netzwerk). http://www.kit-wesermarsch.de/index.php?option=com_content&task=view&id=64&Itemid=138/ Kriseninterventschoon
William Scott „Jack“ Elam (* 13. November 1920 in Miami, Arizona, USA; † 20. Oktober 2003 in Ashland, Oregon, USA) weer en US-amerikaanschen Schauspeler, de faken as’n Bösen oder as Butensieter besett weer. Internatschonal bekannt worrn is Elam mit sien Rullen in Filmen as C’era una volta il West (dt.: Spiel mir das Lied vom Tod) oder Support Your Local Sheriff (dt.: Auch ein Sheriff braucht mal Hilfe). Dör sien Utsehn (sien groten Ogenbroen un dat stieve schele Oog) füll he gau op. Dat Oog weer vun Anfang an sien Markenteken. In’t Öller vun 12 Johren is dat besehrt worrn, as he bi de Paddlöpers Striet mit en annern Jungen harr, de em mit’n Bliesticken an’t Oog drapen harr. In de 1950er Johren weer he noch op’t Rullenfack vun den Bösen fastleggt, wessel in den 1960er Johren mehr to Butensieter- oder komische Rullen. As he in’n Verlopp vun de 1970er Johren „to oolt un to fett worrn is, üm op en Peerd to jumpen“ (na Elam sien egen Wöör), hett he mehr un mehr in Filmkummedien un in Feernsehregen mitspeelt. Alltohopen hett he an mehr as 200 Produkschonen mitarbeit. Jack Elam is in’t Öller vun 82 Johren an Hartverseggen doodbleven.
Cornelius „Cees“ Bal (* 21. November 1951 in Kwadendamme) is en ehmalger nedderlannsch Radrennfohrer. Bal weer Profi van 1972 bit 1979 för verscheeden Mannschapen. 1974 hett de Flannern-Rundfohrt wunnen, wat sien gröttste Spood in sien Loopbahn weer. 1974 un 1977 nehm he an de Tour de France deel. 1973 7. Deelstreck Dauphiné Libéré 1974 Flannern-Rundfohrt 1. Deelstreck Katalaansch Week Tour de l'Aude 1975 Prolog Tour de l'Aude 1977 51. Tour de France 1979 18. Deelstreck, Afschnitt B Vuelta a España 1972 - Gan-Mercier 1973 - Gan-Mercier 1974 - Gan-Mercier 1975 - Gan-Mercier 1976 - Molteni 1977 - Fiat France 1978 - Bode Deuren 1979 - Lano-Boule d'Or Cees Bal in de Datenbank vun Radsportseiten.net
Ernest Terreau (* 31. März 1903 in Auxy; † 28. Februar 1983 in Autun) weer en franzööscher Radrennfohrer. Ernest Terreau weer Profi-Radrennfohrer van 1932 bit 1943. In sien eerst Profijohr wunn he dat Critérium des As as ok den Circuit de Saône-et-Loire, 1935 un 1936 hett he dat Critérium nochmals wunnen. 1937, 1941 un 1943 wurr he franzöösch Meester in’t Steherrennen. 1937 keem he bi de Bahn-Weltmeesterschapen in Ordrup bi Kopenhagen up den tweeten Platz achter de Düütsch Walter Lohmann. Terreau in de Datenbank vun Radsportseiten.net
Pedra Badejo is en Stadt an de Oostküst vun dat Eiland Santiago in Kap Verde. Mit ruchweg 10.000 Inwahners is se de tweetgröttste Stadt vun dat Eiland un de veertgröttste vun de hele Republiek Kap Verde. Togliek is Pedra Badejo de Hööftstadt vun den Distrikt Santa Cruz. De Stadt Pedra Badejo liggt an de Oostküst vun Santiago nöördlich vun de Landshööftstadt Praia. De Ümgegend liggt in en Daal, dör dat de Ribeira Seca verlöpt, de in’n Süüden vun de Stadt in’n Atlantik münnt. Dat Land is hier fuchtig noog för Ackerbo. Anboet warrt hier vör allen Suckerrohr, Bananen un Grööntüüch. In’t Rebeet vun de Münnen wasst vele Kokospalmen. Op de Süüdsiet vun’n Ribeira Seca liggt de Vöroort Achada Fazenda. Vun dor kummt een över en utboete Straat bit na Praia. Dör dat Daal vun’n Ribeira Seca föhrt en annere Straat in Richt Süüdwesten bit na de Stadt São Lourenço dos Orgãos. In’n Westen vun Pedra Badejo liggt de Oort Santa Cruz, de ok över en toeerst goot utboete Straat anbunnen is. De Straat föhrt wieter na Noorden över Calheta de São Miguel bit na Tarrafal. In de Stadt holt sik vele Minschen op. In de Stadtmitt tütt sik de Hööftplatz
Dat Critérium des As weer en Radrennen, dat tüschen 1921 und 1990 an Enn’ vun en Saison utdragen wurr. As Deelnehmer wurrn de best Fohrer vun de Saison inlaaden. Fohren wurr dat Rennen achter Schrittmakers up Tandems, Triplets, Motorrööd un af 1947 up Dernys. De meest Rennen funnen in Paris un Ümgegend statt. Dreemal wurr dat Rennen in den Nedderlannen un in de Swiez utdragen. De eerste Utgaav 1920, de as Vörlöper vun dat eegentlich Kriterium gellt, gung över 1208 Kilometer vun Paris nah Bordeaux un torüch; Sieger weer de Belgier Louis Mottiat mit en Tiet vun 56 Stünn un 48 Minüüt. 1921 geev dat de tweet Uplaag als Inladungsrennen för de best Rennfohrer. Dat Rennen gung 27mal över den Kurs rund veer Kilometer rund um de Rennbahn Longchamp in Paris. Rekordsieger vun dat Kriterium weer Rik Van Steenbergen, de fievmal wunn, folgt vun Louison Bobet un Jacques Anquetil, de jeweils veermal wunnen hebbt. memoire-cu-cyclisme.net Dat Rennen in de Datenbank vun Radsportseiten.net
Walter Bruce Willis (* 19. März 1955 in Idar-Oberstein, Rhienland-Palz, Düütschland) is en US-amerikaanschen Schauspeler un Musiker/Komponist. Kört nah sien 67. Gebortsdag Enn’n März 2022 geev sien Familie dat Enn’n vun sien Schauspeelkarriere bekannt, nahdem bi hüm en Aphasie faststellt wurrn weer. Willis weer in Idar-Oberstein as Söhn vun den US-amerikaanschen Soldaten David Willis un sien düütsche Fro Marlene ut de Neeg vun Kassel boren. De eersten twee Levensjohr hett he in Düütschland verleevt, den is de Familie in de USA togen, woneem he in New Jersey opwassen is. He is de öllste vun de Kinner un hett en Süster Florence un twee Bröder David (Filmproduzent) un Robert († 2001). In sien Schooltiet is he an de Schauspeleree kamen, vun wegen dat he Laten mit dat Stötern harr un em dat Schauspeel as Therapie andragen weer. As he mit de High School fardig weer, hett Willis Schauspeelünnerricht an’t Montclair State College nahmen. Blangento hett he in en Chemiefabrik arbeit, üm sik dat Geld för de School to verdenen. Eerste Insichten in den Beroop kreeg Willis an Theaters in New York City un as Dorsteller in Warffilmen. Vun 19895 an speel he de Hööftrull in de Detektivreeg Moonlightning, de ok mit
Szenenbillner is en Beroopsbeteken för en Person, de bi de Filmindustrie oder bi’t Feernsehn för den allgemeenen optischen Indruck vun Filmopnahmen, also för dat Szenenbild, tostännig is. Dat künnt Feernsehsennen wesen, Filmen, Warfspots oder Musikvideos. In’t engelsche Spraakrebeet warrt de Szenenbillner as production designer betekent. Dat Gegenstück bi’t Theater warrt as Bühnenbillner betekent. Szenenbillners spellt en bedüdene Rull in de Produkschoon vun Speelfilmen un bi’t Feernsehn. Se arbeit direkt tohopen mit den Filmproduzent un mit den Speelbaas un wählt de Tosamensetten un den Stil vun’t Szenenbild so ut, üm optisch de Geschicht vun den Film oder de Sennen to transporteeren. De engelsche Begreep production designer weer vun William Cameron Menzies opbröcht, as he an den Film Gone with the Wind arbeiden de. In de USA weern Lüüd mit de glieken Opgaven un mit de glieke Verantwortung vörher un faken ok later noch as art directors betekent. Vun de Vörprodukschoon an arbeit de Szenenbillner tosamen mit den Speelbaas un mit den Kameramann üm dat visuelle Geföhl un den ästhetischen Ansprook vun dat Projekt uttoklamüstern. He snackt ok mit de Lüüd ut annere Afdelen vun de Film- oder Feernsehprodukschoon af, woans allns uttosehn hett, to’n Bispeel de Kledaasch, de Hoorfrisuren, dat Make-up
Manfred Lehmann (* 29. Januar 1945 in Berlin) is en düütsch Schauspeler un Synchroonsnacker. Lehmann speel in düütsche Feernsehproduktschonen mit, dorünner mehrmals in’ Tatort un bi Ein Fall für zwei. Ok in internatschonal Kinofilmen weer he to sehn, bispeelswies tosommen mit Lewis Collins un Klaus Kinski in Geheimcode: Wildgänse un Kommando Leopard. För dat Verbrukermagazin WISO vun den ZDF, dat jede Week sennt warrt, speelt Lehmann den Detektiv Sommer. Allgemeen bekannt wurrn is Lehmann aber dör sien Arbeit as Synchroonsnacker. He is de Standardstimm vun Bruce Willis un Gérard Depardieu, butendem synchroniseert he u. a. Dolph Lundgren, Kurt Russell un James Woods. Aber ok in Warfspots in Radio un’t Feernsehn, as ok in Hörspelen un Dokumentatschonen kann man hüm hörn. Lehmann waht in Berlin. Sien Dochter Dascha Lehmann is jüst so as Synchroon- un Hörspeelsprekerin aktiv. Manfred Lehmann in de Internet Movie Database (engelsch) DNB-Katalog Manfred Lehmann in de Deutsche Synchrondatei Manfred Lehmann bi Stimmgerecht.de
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. De Düütsche Marine is met bloot 17.000 Soldaten de lütjeste van de dree Deelstrietkräfte van de Bundswehr. De offischele Beteiknung is Marine (bet 1995 inoffischel Bundesmarine), doch hefft sik sied 1995 de Begripp Düütsche Marine in de Spraakgebruuk dörsett. Se ward truppendeenstlich dör de Inspektör van de Marine föhrt. Deenstflagg van de Seestrietkräfte (Flagge un Gösch van de Kriegschepen) Bundsdeenstflagg (Flagg van alle Bondsdeenststellen un van de Hülpsschepen van de Marine) Deenstflagg för Kampfschepen van de Volksmarine Deenstflagg för Hülpsschepen van de Volksmarine Düütschland hefft in siener Historie alleen weinig verseukt 'n Seemacht opterichten. Dat grote Vorhebben was de Opbu van 'n Hoochseefloot dör Kaiser Wilhelm II. vor de Eerste Weltkriech. Afsien van de Kriegsflooten enzelnder düütschen Deil- oder Bundsstaaten (tau 'n Bispel oostenriekse un prussische Marine) gaf et doch ook fröer Seestrietkräfte, de op onnerscheedlichste Oort de düütschen Interessen denen schüllten un de Beteiknung hüde tau 'n Deil kuum bekennt sien. De historisch Namen van disse düütschen Marinen sied 1848 sien: Rieksfloot (1848 bet 1853) Marine van de Noorddüütsche Bund (1866 bet 1871) Kaiserliche Marine (1871
Evans Tyree Glenn (* 23. November 1912 in Corsicana (Texas); † 18. Mai 1974 in Englewood, New Jersey) weer en US-amerikaansch Jazz-Basuunist vun den Swing. Tyree Glenn speel af 1929 in lokalen Orchestern, dornah mit Tommy Mills in Washington, D.C. 1934–36 un in New York mit Eddie Barefield 1936/37, in de Studioband vun den „Jazzbaron“ Timme Rosenkrantz 1938, bi Benny Carter 1939/40 un Cab Calloway 1940–46. Glenn hett 1946 Europa mit Don Redmans Orchester besöcht un wurr nah sien Rückkehr in de USA vun Duke Ellington engageert, bi de he bitt o dat Fröhkohr 1951 bleev. Af 1952 hett he as Studiomusiker för TV- un Radio-Stationen in New York un as freeschaffend Musiker för verscheeden Swing- un Dixieland-Formationen arbeit. Mit en eegen Quartett is he in de tweet Hälft vun de 1950er Johren in New York uptreden, buterdem van 1952 bit 1963 in der Daily Radio Show uptreden. Van 1965 bit 1968 tour Glenn mit de Louis Armstrong All Stars; mit Armstrong speel he bit to de sien Dood 1971. In sien letzt Johren hett he denn weer en eegen Band leit. Glenn führ in dat Ellington Orchester de vun Joe Tricky Sam Nanton bekannten Growl (Wah Wah)-Stil in, speel
Hazel Virginia Hotchkiss Wightman (* 20. Dezember 1886 in Healdsburg, Kalifornien; † 5. Dezember 1974 in Chestnut Hill, Massachusetts) weer en US-amerikaansch Tennisspelerin. Se wunn 1909 de amerikaansch Meesterschapen sowohl in’t Eenzel, in’ Düppel un in’ Mixed. Dat hett se de beid folgend Johren denn ok noch mal schafft. 1911 Hotchkiss hett hör Afsluss an de Universität in Berkeley makt un wunn 1919, nahdem se 1912 heiraadt harr, ehrn veerten Meestertitel bi de amerikaansch Meesterschapen (hüüd US Open). Insgesamt wunn Hazel Hotchkiss Wightman 45 Tennisturniere. 1924 wurr se mit Richard Williams in dat Öller vun 37 Johren Olympiasiegerin in’ Mixed. Mit Helen Wills Moody wunn se todem in’t Düppel en Goldmedaille. 1923 hett se den Wightman Cup in’t Leven roopen, en Lännerkamp tüschen de Fruenmannschapen vun de USA un Grootbritannien. Dorför hett se en Sülverpokal spend, analog as Dwight Filley Davis den Davis Cup. 1957 wurr se in de International Tennis Hall of Fame upnommen. De Queen Mother of American Tennis oder Lady Tennis, as se ok nömmt wurr, weer buterdem US-Meesterin in Squash, Meesterin in’ Dischtennis in den Bundsstaat Massachusetts un US-Viezmeesterin in’ Mixed in’ Badminton. Hazel Hotchkiss Wightman. Mehr Biller, Videos oder Audiodateien to’t Thema gifft dat bi
Beienrode is'n Dörp buten van de Stad Königslutter in de Landkreis Helmstidde in Neddersassen. Rund 30 Kilometer ostelich van Brunswiek liggt et süüdelich van de A 2/E 30; de Anschlusstelle 59 (Königslutter) is rund fief Kilometer entfernt. Bet tau de Gebietsreform in de Jahr 1974 was Beienrode 'n eigenstandig Gemeende. Dat Dörp hefft rund 500 Inwohners. Beienrode is meist präägt dör de Inbeddung van de Uhrau- un Schunternedderung. De Schunter fleit, met 'n gemiddelde Breed van seß Metern, an de westelich Kant van de Dörp langs. In de Noord trefft de Schunter op de Uhrau un in de süüdwesteliche Verlop mündet de Lutter 'n Naturschüttgebiet in de Schunter. Tauden erhefft sik an de süüdosteliche End van de Dörp de Anhöchte Dorm met de höchste Barg, de Vossberg (dt. Fuchsberg) met 182 m över NN. In Vergliek to de Elm gelt de Dorm as düdelich ardenrieker. Tauden hört hi ook noch tau de Naturpark Elm-Lappwald. De Boom, met de riekste Vorkümmen, is de rode Bäuke. Belieft sien ook de Hagenwegen an de lechtwachsen Süüdwesthang van de Dorm. Bekennd is de Dorm ook noch för de Regensteen, de onner anneren in de Wertschaftshus van de Gut, de lütje Kapell un weken Hüsern
Die Hard with a Vengeance is de Titel vun en US-amerikaanschen Actionfilm ut dat Johr 1995. Dat is de drüdde Film ut de Die-Hard-Reeg, in denn Bruce Willis wedder de Hööftrull speelt. Speelbaas is in dissen Deel John McTiernan, de ok al in den eersten Deel de Regie föhrt harr. De Polizist McClane hett düchtig afboet: Sien Fro is em weglopen, he suppt to veel un is vun’n Deenst suspendeeert. Op eenmol flüggt en Koophuus in de Luft. En Anroper vertellt dorför verantwoortlich to wesen un verlangt vun de Polizei mit McClane to snacken. Vun nu op gliek mutt McClane wedder torüch in’n Deenst un mutt nu för den Anroper, de sik Simon nöömt, Opgaven lösen. Simon drauht em dormit, dat he en Scholl in de Luft jagt, schüll he dat „Speel“ nich mitmaken. Vunwegen, dat em bi de eersten Opgaav de Swarte Zeus Carver helpen hett, mutt ok de mitmaken. Simon maakt sik dorut een Spaaß, de beiden op en gresige Snitzeljagd dweer dör New York City to jagen, ofschoonst he an sik ganz annere Plaans hett. Över dat FBI warrt de Ploizei wies, wokeen Simon is: en Broder neemlich vun den Terroristen Hans Gruber, den Mc Clane in
Martha Genenger (* 11. November 1911 in Krefeld; † 1. August 1995 in Moers) weer en düütsch Swemmerin. Bi de Europameesterschapen 1934 in Meideborg wurr se Europameesterin över 200 m Börst. Bi de Olympisch Spelen 1936 in Berlin wunn de Krefelderin över de glieker Streck achter Hideko Maehata noch de Sülvermedaille. Genenger hett twee Weltrekorde un negen düütsch Rekorde upstellt un weer dreemal Düütsch Meesterin. Se wurr vun hör Steefvader traineert. 1936 hett Genenger heiraadt un kreeg twee Döchter. Se hett bit to hör Dood in Kapellen leevt, wo se 1967 de Swemmafdeelen vun den TV Kapellen 1919 grünnd hett. databaseolympics.com Martha Genenger in de Datenbank vun Sports-Reference.com (engelsch)
Frans Aerenhouts (* 4. Juli 1937 in Wilrijk, nu Antwarp; † 30. Januar 2022 ok dor) weer en belgisch Radrennfohrer. Arenhouts weer Profi van 1957 bit 1967. Gliek in sien eerst Profi-Johr kunn he de Berlin-Rundfohrt för sück entscheeden. Neben völ Siege bi so nömmt Kirmesrennen in Belgien ragen in sien Karriere aber de Siege 1960 un 1961 bi dat Rennen Gent–Wevelgem, bi de he Asse as Frans De Mulder, Raymond Impanis, Yvo Molenaers, Joseph Planckaert usw. up de wiederen Platzen verwiesen kunn, herut. Aerenhouts is Enn'n Januar 2022 in dat Öller vun 84 Johren in en Krankenhuus in den Antwarpener Stadtdeel Wilrijk storven. Frans Aerenhouts in de Datenbank vun Radsportseiten.net Oud-wielrenner Frans Aerenhouts (84) overleden. In: wielerflits.be. 1. Februar 2022, afropen an’n 3. Februar 2022 (nedderlandsch).
Astat [IPA: asˈtaːt] (vun’t gr. άστατος: „unbestännig, wackelig“) is en radioaktiv Element mit dat Atomteken At un de Atomtall 85. In’t Periodensystem steiht dat in de 7. Hööftgrupp un tellt dormit to de Halogenen. Astat is en natürlich Verfallsprodukt vun’t Uran. Bekannt sünd vun’t Astat üm un bi twintig Isotopen, de aver all radioaktiv sünd. De längste Halfweerts hett 210At mit 8,3 Stünnen. As Dmitri Mendelejew in’t Johr 1869 sien Periodensystem opstellt hett, segg he vörrut, dat dat noch eenige Elementen geven müss, de noch nich opdeckt weern. Een dorvun schüll de Steed ünner dat Jod innehmen, dat in’t Vörfeld as Eka-Jod betekent weer. Eenige Wetenschopplers hebbt in de Tiet dorna versöcht, dit Element to finnen. Jede harr sien egen Vörstellen,w oans dat ne’e Element heten schüll. Fred Allison hett 1931 seggt, dat he mit sien Mitarbeiters dat fehlen Element an’t Alabama Polytechnic Institute (de hüütige Auburn University) opdeckt harr. Se hebbt em den Naam Alabamine geven Dat weer aver nich mööglich jemehr Opdecken to bestätigen, un later hett sik dat sogor as verkehrt rutstellt. Op de Söök na en Liddmaat vun de Thorium-Familie weer de Chemiker De Rajendralal Mitra, de 1937 in Dhaka in Bangladesch (dormols Britisch-Indien) glieks twee
Perrig Quéméneur (* 26. April 1984 in Landerneau) is en franzöösch Radrennfohrer. Quéméneur wurr to’n eersten Mal in’ Radsportzirkus wat mehr bekannt, as he in’ August 2007 as Stagiaire bi dat dormalig franzöösch ProTour-Team Bouygues Télécom anfung. In dat folgend Johr hett he dor en Profiverdrag ünnerschreven un hörr bit 2010 to disse Mannschap. Dornah is he to dat Team Europcar wesselt. Grötteren Spood hett he bitlang noch nich harrt. So is de tweet Platz bi den Prolog vun de Tour des Pyrénées 2007 bitlang sien eenzig erwähnenswert Ergevnis. 2011 hörr he aber to de Mannschap, de an de Tour de France deelnehmen dee. 2007 Bouygues Télécom (Stagiaire) 2008 Bouygues Télécom 2009 Bbox Bouygues Télécom 2010 Bbox Bouygues Télécom 2011 Team Europcar 2012 Team Europcar 2013 Team Europcar 2014 Team Europcar 2015 Team Europcar 2016 Direct Énergie 2017 Direct Énergie 2018 Direct Énergie 2007 2. Rang Prolog Tour des Pyrénées Le Télégramme "Tour de France. Quéméneur et Jeandesboz: fortunes très diverses" 12 juillet 2011 Perrig Quéméneur (à gauche) et Fabrice Jeandesboz: l'un jubile, l'autre grimace. Perrig Quemeneur in de Datenbank vun Radsportseiten.net
De Krakauer Złoty weer van 1835 bit 1847 de Geldsort vun de Free Stadt Krakau. Utgeven wurrn Münten ut Sülver: 5 un 10 Groszy un 1 Złoty. De Münten wurrn in de Wiener Kaiserlich Münt utklamüstert. De Krakauer Złoty gull as offiziell Geldsort vun de Free Stadt Krakau bit to de Annexion dör dat Kaiserdom Öösterriek 1846. Tadeusz Kałkowski: Tysiąc lat monety polskiej, Wydawnictwo Literackie, Kraków 1974, Czesław Kamiński, Edmund Kopicki: Katalog monet polskich 1764-1864, KAW, Warszawa 1977, Chester Krause, Clifford Mishler: Standard Catalog of World Coins, 19th Century Edition, 1801-1900, Iola 1997, ISBN 0-87341-427-6
Kerstin Garefrekes (* 4. September 1979 in Ibbenbüren) is en düütsch Footballspelerin. Se speelt in’t Middelfeld un siet 1998 in de Bundsliga vun de Fruen. Siet 2001 speel se ok för de düütsch Football-Natschonalmannschap. Garefrekes fung 1986 mit dat Footballspelen an, tonächst in hör Heimatoort Steinbeck bi Grün-Weiß Steinbeck, denn bi de DJK Arminia Ibbenbüren. 1998 is se den nee grünnd Vereen FFC Heike Rheine bitreden. Mit Rheine muss se 1999 ut de Bundsliga afstiegen. Nah den direkten Upstieg weer se in jeder Saison de spoodriekst Doorschüttin vun hör Mannschap. An‘ 17. November 2001 hett se hör eerst Lännerspeel för Düütschland makt. Mit de Natschonalmannschap wurr se 2003 un 2007 Weltmeesterin, 2005 un 2009 Europameesterin. 2004 wurr se mit 26 Doren Dorschüttenkönigin in de Bundsliga. In dat sülvig Johr is se to’n 1. FFC Frankfurt wesselt un wunn mit de Natschonalmannschap de Bronzemedaille bi de Olympisch Spelen in Athen. Mit Frankfurt wurr se 2005 düütsch Meesterin un een Johr later Siegerin vun den UEFA Women’s Cup. Middlerwiel is Kerstin Garefrekes en vun de Slöötelspelerinnen vun de Natschonalmannschap un ok för de Weltmeesterschap 2011 up de rechte Offensivsiet sett. Nah de Weltmeesterschap hett se hör Karriere in de Düütsch Natschonalmannschap nah
Fausto Coppi (* 15. September 1919 in Castellania; † 2. Januar 1960 in Tortona) weer en italieensch Radrennfohrer un dreefak Weltmeester. Coppi, de „il Campionissimo“ („Weltmeester vun de Weltmeester“) nömmt wurr, weer en vun de spoodrieksten un populärsten Radfohrer in de Historie. He wunn tweemal de Tour de France un fievmal den Giro d’Italia. Sien eersten grooten Spood harr Coppi all 1940, as he mit man blots 21 Johren eerstmals de Giro d’Italia wunn. Dorbi hett he vun dat Ünnerstütten dör sien dormalig Teamkollegen Gino Bartali profiteert, de een Johr vörher den Giro wunnen harr. 1942 hett Coppi en neen Stünnweltrekord (45,871 km) upstellt, de 14 Johr lang Bestand hemm sull, bit Jacques Anquetil hüm 1956 verbetert hett. Later hett Coppi ingestahn, bi disse Rekordfohrt mit Amphetaminen dopt ween to hemm. Sien völversprekend Karriere wurr dör den Tweeten Weltkrieg ünnerbraken. Eerst 1946 kunn he weer Rennen fohren. Dat keem dornah to en Siegesserie, de eerst vun Eddy Merckx överdrapen wurrn kunn. Tweemal, 1949 un 1952, wunn Coppi as eerst Rennfohrer dat begehrte „Double“, also nah’nanner de Gesamtwertung vun den Giro d’Italia un Tour de France in een Johr. Fiev mal wunn de „Campionissimo“ den Giro. Gemeensam mit Alfredo Binda un
De Thiên-Đường-Höhl is en Höhl in’t nöördliche Zentral-Vietnam in’n Natschonalpark Phong Nha-Kẻ Bàng. De Park liggt as Deel vun de beiden Distrikten Bố Trạch in de Provinz Quảng Bình, ruchweg 450 km süüdlich vun de vietnameeschen Hööftstadt Hanoi. Britische Forschers hebbt in’n April 2010 twintig ne’e Höhlen in dissen Park opdeckt, de en Samtläng vun 31 Kilometers hebbt. Na jemehrn Bericht befinnt sik dorünner de gröttste Höhl vun de helen Welt: De Thiên-Đường-Höhl is grötter as de Phong-Nha-Höhl in Vietnam, de in’n Phong Nha-Ke Bang Natschonalpark liggt. [http://news.nationalgeographic.com/news/2009/07/090724-biggest-cave-vietnam/ World’s biggest cave found in Vietnam Paradise Cave found to be 31km long, says British explorer Hang động Thiên Đường phá kỷ lục về độ dài Thien Duong Cave – Magical mystery tour Ausflug zum Phong Nha Nat.Park (Start im Hotel in Phong Nha oder in Dong Hoi) Thien Duong Cave, Wikimapia